ЦIыхухэм псалъэ къызыхуагъуэт политикхэм щрагъэлейм деж
Америкэм и Штат Зэгуэтхэм къикIауэ Кърымым щыIащ Жылагъуэм я жэрдэмхэмкIэ центрым и лIыкIуэхэр. ХытIыгуныкъуэм щекIуэкIыр я нэкIэ зрагъэлъагъуу я хэкуэгъухэм жраIэжыну я мурадщ цIыхубэ дипломатиер къэзыгъэсэбэпыну яужь ихьахэм.
ХьэщIэхэм ящыщ Мец Кэтрин зэрыжиIэмкIэ, хуабжьу игу ирихьащ Симферополь и аэропортымрэ гъуэгухэмрэ. «Къалэри щIэращIэщ, цIыхухэри гуапэщ», — къыхигъэщащ абы.
Мы бзылъхугъэм Урысейм и щыпэкъакIуэкъым.
Илъэс 25-кIэ узэIэбэкIыжмэ, Кетрин бын папщIэу ипIыну сабий зеиншищ Калининград къыщищтащ. Иджы езыри, и бынхэри, къуэрылъху-пхъурылъхухэри зыхущIэкъур Урысеймрэ США-мрэ я зэхущытыкIэр ирагъэфIэкIуэну, дуней псом мамырыгъэр щыгъэбыдэным щхьэпэну аращ.
— Дунейр шынагъуэ хъуащ, — жеIэ Кэтрин и щхьэгъусэ Майкл. — Сэ Кърымым сыкъыщIэкIуар фызэзгъэцIыхун папщIэщ. Дэ, цIыху къызэрыгуэкIхэр, дызэкъуэувэмэ, политикхэр къэдгъэдэIуэфынущ. Къапщтэмэ, дэ дызэщхьщ, псори инджылызыбзэкIэ е урысыбзэкIэ дызэпсалъэмэ дызэхэгъуэщэпэну. Америкэм и цIыху къызэрыгуэкIхэм Кърымым щекIуэкIыр къафIэIуэхукъым, сыту жыпIэмэ щыIэкIэ-псэукIэм теухуауэ езыхэр зыгъэпIейтейуэ яIэр мащIэкъыми. США-м щрагъэкIуэкIа щIэуп-щIэм къызэригъэлъэгъуамкIэ, американ къызэрыгуэкIхэм я процент 60-р хуейщ США-мрэ Урысеймрэ я зэхуаку зэгурыIуэныгъэ дэлъыну.
ХьэщIэхэм я мурадщ, ягъэзэжмэ, Кърымыр къазэрыщыхъуам теухуа зэIущIэхэр ирагъэкIуэкIыну.
